# Recueil général et complet des fabliaux des 13e et 14e siècles/CXXX
### CXXX DO MAIGNIEN

1 Or escoutez, laissiez moi dire, Je vos dirai une matire Que je ai volantiers aprise. .I. bachelers ot fame prise, 5Qui riches ert et aaisiez. Qant il ce fu o lit cochiez, Ne sai par .II. nuiz o par trois, La dame qui vost tenir frois Son cors, comande à faire .I. bain. 10La chanberiere sanz desdain Lo fist qant el l’ot comandé, Et quant lo bain ot apresté, Et la dame dedanz entrer Et donc n’i volst plus arester. 15La maison fu voide de gens Qu’i n’avoit que aux .II. loianz, Por ce qu’il n’i ot qu’eles deus. Une formete à .III. quepeus
Avoit la baiasse aportée, 20Et la dame est desus montée Qui tote despoilliée fu. Li quepou erent vermolu Et sor aux remest tot lo fais ; Li quepou qui erent mauvais 25Peçoient et la dame chiet : Desor une dove s’asiet Si que mout en sant grant achiée ; Mout durement ce sant bleciée. Sa meschinete i est alée, 30Qant cele l’avoit apelée ; Et la dame li dist : « Amie, Mout sui bleciée, Deus maudie Celui qui ceste sele fist ! » Et la pucele après li dist : 35« Dame, » fait ele, « li maus feus L’arde ! » La dame li dist : « Leus, Car garde s’il ne m’i pert point. » La dame par devant s’esjoint, Si s’est as estepons tornée. 40Cele n’ert mie acostumée Que par derriere veïst on. Dame, li foie et li pormon Par lo mien esciant là chiet. Desor une dove s’assiet : 45« Coment, » fait ele, « part il plaie ? — Oïl, » fait ele, et mout s’esmaie, « Qui est fandue demi pié. — Lasse, » fait ele, « don sui gié,
Se je n’en ai mout tot aïe ? 50Por amor Deu, ma doce amie, Alez, si me querrez .I. mire : Ja cele rien ne savra dire Que je ne li doigne del mien. » ﻿Atant oïrent un maingnien 55Qui son mestier aloit criant, Et la pucele maintenant Vient à l’uis, lo meignien apele, Qui portoit une viez paele. Tantost en la maison entra, 60Et la dame li demanda Se il savoit point de mecine : « Dame, j’ai encor tel racine Qui vos garroit, n’en dotez rien. » La dame li dist : « Por combien ? 65— Por .XX. et .VI. sous de mansois ; N’en prandroie mie estanpois, Et sachiez que bien vos garrai. — Mais .XX. sous prenez sanz delai, Et jel vous fera ja baillier. » 70Ainz ne se vost cil traveillier Ne estre del conter en poine. Maintenant par la main l’an moine, Si l’a cochiée sor un lit. Li pautoniers qui ont gros vit 75La fot mout viguerosemant. Après li demande commant Li estoit ; et cele dit : « Bien ; Se vos avez eu del mien,
Je nel tien mie or à perdu. » 80Li pautoniers qui aitiez fu Recomance tot sanz demore, Et sachiez que en petit d’ore La foutit .III. fois près à près. « Dame, » fait il, « desoremais 85M’an porrai je or bien aler ; Je ne voil ci plus demorer, Car vos estes tote garie. — Biaus amis, d’une autre foïe, » Fait la dame, ci me fust mout bien. 90— Par mon chief, je n’en ferai rien, » Fait il, « or avriez vos tort : Mout est fous qui à fame mort Costume n’a petit enfant ; Je n’en donroie ja autant 95De mon oignement por .X. livres. Li hon est top musarz et ivres Qui à fame fait nul marchié : Je m’an vois à vostre congié. » La dame à poine li otroie ; 100Atant c’est cil mis à la voie. ﻿Par cest example vos deffant Que se nus de vos fame prant, Vos lo devez mout bien savoir : Ne faites pas votre pooir 105D’à li gesir au premierain, Que quant vanroit au darrien Por fol vos porriez tenir : Si ne le porroiez fornir,
Ce que avreiez comancié
Ele avroit mout tost porchacié
Qui li feroit autant o plus,
Et por ce nel doit panser nus.
* ↑ CXXX. — Do Maignien qui foti la dame, p. 179. A. — Paris, Bibl. nat., Mss. fr. 1593, fol. 148 v$^o$. B. — Bibl. de Berne, Mss. 354, fol. 115 r$^o$ à 116 r$^o$. Le ms. A, qui est incomplet à la fin, porte le titre suivant : « De cele qui se fist à .I. maignien refaitier ». Publié par Méon, Nouveau Recueil, I, 170-173.
* ↑ Vers 3 — A, j’ai novelement.
* ↑ 5 — A, Qui mout ert riche.
* ↑ 10 — A, Sa.
* ↑ 12 — A, fu apresté.
* ↑ 13 — A, dut entrer enz.
* ↑ 14 — Le vers manque dans A.
* ↑ 15 — A, des genz ; B, de gent.
* ↑ 16 — A, sachiez que il n’i ot qu’eus deus. — Le vers suivant manque dans A.
* ↑ 18 — A, Une selete à .III. pecols.
* ↑ 19 — A, la meschine.
* ↑ 22 — A, Li pecou. — Après ce vers, A ajoute : Quant el leva l’un de ses piez, Li pecoul remestrent chargiez.
* ↑ 23 — A, Et sus l’autre remest.
* ↑ 24 — A, Li pecoul.
* ↑ 26 — A, Sus le trenchant du fust.
* ↑ 29 — A, Sa meschine avoit apelée.
* ↑ 30 — A, Et ele s’est mout tost alée. — * apelée. B, apelé.
* ↑ 31 — A, Ele li dist : « Ma douce amie.
* ↑ 33 — A, que.
* ↑ 34 — A, Et la chamberiere li.
* ↑ 35 — « li » manque à B. — A, « Voire, ma dame, mal feu l’arde.
* ↑ 36 — A, Di va, » fet ele, « car pren garde.
* ↑ 37 — « ne » manque à B. — A, Et si me di s’il i.
* ↑ 38 — A, se joint.
* ↑ 39 — B, estepous.
* ↑ 40 — mie. A, pas.
* ↑ 41 — A, De veoir par derriere con.
* ↑ 42 — B, foies.
* ↑ 43 — * lo. B, la. — A, Au mien escient vous chiet. — Après ce vers, le reste de la pièce manque dans A. Ce récit a été imité dans une farce de l’Ancien Théâtre français (II, 90 et suiv.).